recursal/SuperWikiNEXT-32B huggingface dataset:
הצו של יקטרינה השנייה, קיסרית רוסיה להקמת האקדמיה הרוסית למדעים
צו נשיאות הסובייט העליון להקמת הקג"ב
**אוקאז** (רוסית: **Указ**) הוא הוראה, הצהרה או פקודה המונפקת על ידי ראש מדינה (נשיא או מונרך) במדינות הסלאביות.

המונח
-----

המונח אוקאז נמצא בשימוש באבחזיה, בולגריה, בלארוס, בשטחים הדוברים רוסית במולדובה, טרנסניסטריה, קזחסטן, קירגיזסטן רוסיה, סרביה, טג'יקיסטן, אוזבקיסטן, דרום אוסטיה, אוקראינה.

היסטוריה
--------

### רוסיה וברית המועצות

ברוסיה האוקאז מילא תמיד תפקיד משמעותי במערכת החוק והמשפט. באימפריה הרוסית היה הצהרה של הצאר, הממשלה, או ההנהגה הדתית (פטריארך) שהיה לה תוקף של חוק. דוגמה לאוקאז היא אוקאז אמס, שאסר שימוש פומבי בשפה האוקראינית.

לאחר המהפכה הרוסית, הצהרה ממשלתית בעלת משמעות רחבה נקראה **דֶקְרֶט** (**декрет**, מהמקור הלטיני: **decretum**), שמשמעותה צו ממש. הוראות ספציפיות יותר נקראו **אוקאז**. בהתאם לחוקת ברית המועצות משנת 1936, הנפקת האוקאזים חודשה.

לפי סעיף 90 בחוקת הפדרציה הרוסית, אוקאז הוא צו נשיאותי בעל תוקף של חוק המונפק על ידי נשיא רוסיה, אם כי לאוקאז אין יכולת לשנות את הוראותיהם של חוקים קיימים, ובעת הצורך הצווים ניתנים לביטול באמצעות חוקים שמועברים בפרלמנט של רוסיה ובבית המשפט החוקתי של רוסיה.

### בולגריה

נסיך בולגריה ומלך בולגריה היו מנפיקים צווים ("אוקאז") ולהם סמכות כשל חוק. ברפובליקה העממית של בולגריה האוקאז הונפק על ידי נשיאות האספה הלאומית ומועצת המדינה ולאחר הנפקתם היה צורך באשרורם בישיבת האספה הלאומית.

ברפובליקת בולגריה הנוכחית נשיא בולגריה מנפיק את האוקאז (בהתאם לסעיף 102 בחוקת בולגריה), צווים היכולים להכיל הוראות לפיזור הפרלמנט, הממשלה או מינוי ממשלה חדשה וראש ממשלה חדש.

### סרביה ויוגוסלביה

האוקאז בסרביה היה מונפק כצו מלכותי בענייני מדינה. בממלכת סרביה המלך היה מנפיק צווים ומפרסמם בפומבי כחוקים לכל דבר.

האוקאז נותר חלק חשוב בהנפקת צווים גם לאחר הקמת ממלכת יוגוסלביה והמשיכו לשמש כצווים חשובים גם בעת הקמתן של הרפובליקה הפדרלית הסוציאליסטית של יוגוסלביה, הרפובליקה הפדרלית של יוגוסלביה וסרביה ומונטנגרו. אלה כללו צווים מעת ראש המדינה למינוי ראשי ממשלה, פיזור הממשלה, צווי חנינה ומינויים מיניסטריאליים.

ברפובליקת סרביה הנשיא מנפיק צווים (אוקאז) למינוי שגרירים, צווי חנינה, מינוי ראש ממשלה והגשת מועמדים כנציגיו לבוסניה והרצגובינה ואחרים.

קישורים חיצוניים
----------------

ויקישיתוף מדיה וקבצים בנושא **אוקאז** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000327747

 |
**מרקיז דנדי** (באנגלית: **Marquis Dendy**; נולד ב-17 בנובמבר 1992) הוא אתלט אמריקאי המתחרה בקפיצה לרוחק ובקפיצה משולשת, אלוף העולם באולם בקפיצה לרוחק (פורטלנד 2016).

ביוגרפיה
--------

דנדי גדל במידלטאון שבדלאוור. אמו דיון ג'ונס-דנדי הייתה אצנית מצטיינת שנבחרה להיכל התהילה של אוניברסיטת דלאוור, אביו מארק היה אף הוא אצן מצטיין בתקופת לימודיו בתיכון, דודתו טרי דנדי היא אצנית שייצגה את ארצות הברית באולימפיאדת סיאול. בנעוריו הצטיין באתלטיקה, פוטבול וכדורסל ומשנתו השנייה בתיכון החליט להתרכז בקפיצות למרחק. הוא שבר את שיא מדינת דלאוור לתיכונים בקפיצה למרחק ובקפיצה משולשת.

דנדי זכה למלגת ספורט ללימודים באוניברסיטת פלורידה וסיים תואר ראשון בהנדסת תוכנה. ב-2012 זכה במדליית זהב בקפיצה לרוחק עם תוצאה של 7.68 מטר, באליפות צפון ומרכז אמריקה עד גיל 23 שהתקיימה במקסיקו. הוא השתתף באליפות העולם באתלטיקה 2013 אך לא העפיל לגמר הקפיצה לרוחק לאחר שקבע במוקדמות תוצאה של 7.36 מטר. במהלך תקופתו בנבחרת האתלטיקה של האוניברסיטה זכה שבע פעמים באליפות ה-NCAA, ובשנת 2015 זכה בגביע באוורמן, הפרס היוקרתי ביותר הניתן לאתלט מצטיין מקרב הסטודנטים בארצות הברית.

ביוני 2015 זכה באליפות ארצות הברית באתלטיקה בקפיצה למרחק כשקבע תוצאה של 8.68 מטר, עם רוח גבית מעל המותר (+3.7 מטר לשנייה). באותה תחרות קבע את שיאו האישי 8.39 מטר עם רוח חוקית. ביולי 2015 זכה בתחרות ליגת היהלום שהתקיימה בלונדון בתוצאה של 8.38 מטר. באליפות העולם באתלטיקה 2015 לא העפיל לגמר לאחר שקבע במוקדמות תוצאה של 7.38 מטר.

במרץ 2016 זכה באליפות ארצות הברית באולם לאחר שקבע שיא אישי של 8.41 מטר. בהמשך החודש זכה במדליית זהב באליפות העולם באולם שהתקיימה בפורטלנד בתוצאה של 8.26 מטר, לפני פבריס לאפייר מאוסטרליה (8.25 מטר) וצ'נגז'הו הואנג מסין (8.21 מטר).

במבחנים האמריקאיים לקראת אולימפיאדת ריו דה ז'ניירו סיים רביעי בקפיצה לרוחק בשיא אישי של 8.42 מטר, הוא העפיל למשחקים האולימפיים אך פרש בעקבות פציעה. באליפות העולם באתלטיקה 2017 לא העפיל לגמר.

באליפות העולם באתלטיקה באולם 2018 זכה במדליית ארד בשיא אישי של 8.42 מטר. באוגוסט 2018 זכה במדליית זהב באליפות צפון אמריקה, מרכז אמריקה והקריביים בשיא אליפות של 8.29 מטר. באולימפיאדת טוקיו (2020) קבע במוקדמות תוצאה של 7.85 מטר ולא העפיל לגמר.

### 2022

באליפות העולם באולם שנערכה בבלגרד, סרביה במרץ 2022 הוא זכה במדליית ארד בקפיצה לרוחק בתוצאה של 8.27 מטר, אחרי מילטיאדיס טנטוגלו מייוון (8.55 מטר) וטוביאס מונטלר משוודיה (8.38 מטר). באליפות העולם באתלטיקה 2022 סיים חמישי בתוצאה של 8.02 מטר.

שיאים אישיים
------------

### אצטדיון

* קפיצה לרוחק: 8.42 מטר (2016)
* קפיצה משולשת: 17.50 מטר (2015)

### אולם

* קפיצה לרוחק: 8.42 מטר (2018)
* קפיצה משולשת: 17.37 מטר (2015)

קישורים חיצוניים
----------------

ויקישיתוף מדיה וקבצים בנושא **מרקיז דנדי** בוויקישיתוף
* מרקיז דנדי, ברשת החברתית טוויטר
* מרקיז דנדי, באתר olympedia.org
* מרקיז דנדי, באתר התאחדות האתלטיקה הבין-לאומית
* מרקיז דנדי, באתר ליגת היהלום
* מרקיז דנדי, באתר Track and Field (גברים)
* מרקיז דנדי, באתר נבחרת ארצות הברית באתלטיקה
* MARQUIS CHA-CHA, כתבה באתר התאחדות האתלטיקה הבינלאומית, 9 ביולי 2015 (באנגלית)
* Dendy wins The Bowerman Trophy, אתר איגוד ה-SEC (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 250436

 |
אוקה, בצד שמאל, סופג את ההתקפה בביצוע גלגול
ה**אוּקֶה** (ביפנית: **受け**) באמנויות לחימה יפניות הוא מי שמקבל את הטכניקה. כלומר הוא מי שעליו הנגה, או הטורי מתאמן.

תפקיד האוקה
-----------

תפקידו של האוקה משתנה בין אמנות לאמנות. לדוגמה באייקידו וכן בקאטות בג'ודו האוקה תוקף את הנגה, וזה צריך לבצע עליו את הטכניקה. בג'יוג'יטסו תלמיד מתחיל מבלה את רוב זמנו בתור האוקה, ואילו באמנויות המבוססות על כלי נשק דווקא המורה הוא האוקה כאשר התלמידים מתקיפים אותו.

האוקה צריך למעשה לדעת איך להגיב בגופו למה שקורה סביבו, ואיך לא להפגע כשמוצעת עליו טכניקה. לפעולה של האוקה קרואים "אוקמי" (受け身), בתרגום חופשי קבלה על הגוף. רוב הפעולות של האוקה מסתיימות בנפילה כלשהי, או שהוא מתגלגל או שהוא נופל ישרות, או שבן הזוג שלו מבצע עליו נעילה או בריח, בכל מקרה על האוקה לדעת כיצד להזיז את גופו כדי למנוע נזק. ישנן גם אמנויות שבהן בשלבים מתקדמים האוקה יכול לנסות להפוך את הטכניקה ואז הוא הופך לנגה והנגה נהיה לאוקה.

כדי להיות אוקה טוב צריך לעבוד על גמישות ועל הבנת תנועה. כמו כן צריך להכיר נפילות מסוימות כמו "זנפו קייטן" (前方回転,) כלומר גילגול קדימה. התכונה החשובה ביותר של האוקה היא הערנות והמאפשרת לו להגיב בזמן היטב לנעשה לו.
**אדריאן מאזילו** (ברומנית: **Adrian Mazilu**; נולד ב-13 בספטמבר 2005 בקונסטנצה שברומניה) הוא כדורגלן רומני המשחק בעמדת קשר הכנף בקבוצת פארול קונסטנצה מליגת העל הרומנית.

קריירת מועדונים
---------------

מאזילו גדל באקדמיית הכדורגל גאורגה חאג'י. בשנת 2022 החל לשחק בקבוצה הבוגרת של פארול קונסטנצה מליגת העל הרומנית. בעונת 2022/2023, בה זכתה פארול קונסטנצה באליפות רומניה, ערך 19 הופעות ליגה, שבהן הבקיע שישה שערים.

קריירה בינלאומית
----------------

מאזילו נכלל בסגל נבחרת רומניה עד גיל 21 לטורניר אליפות אירופה עד גיל 21 לשנת 2023. הוא ערך שתי הופעות בטורניר.

תארים
-----

פארול קונסטנצה
* אליפות רומניה (1): 2022/2023

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  U21 la EURO 2023 VIDEO: Ei sunt ROMÂNIA U21 pentru Campionatul European! באתר הרשמי של פדרציית הכדורגל הרומנית, 15 ביוני 2023 (ברומנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אדריאן מאזילו"**.
**טטיאנה סמוסנקו** (ברוסית: **Татьяна Дмитриевна Самусенко**; ‏ 2 בפברואר 1938 – 24 בינואר 2000 מינסק) הייתה סייפת סובייטית. אלופה אולימפית (רומא 1960, מקסיקו 1968 ומינכן 1972), בעלת 5 מדליות זהב באליפויות העולם.

קריירה
------

טטיאנה סמוסנקו נולדה בעיירה ברבת מינסק (אז בתחומי ברית המועצות). אביה היה גיבור ברית המועצות שנהרג במהלך מלחמת החורף ואמה הייתה עובדת נ.ק.וו.ד. בתחילת מלחמת העולם השנייה היא גויסה לצבא וטטיאנה התגוררה עם סבתה. בשנת 1952 היא הגיעה לאימוני סיף במינסק וכבר בשנת 1954 היא זכתה באליפות ברית המועצות לנוער. לאחר הזכייה סמוסנקו עזבה את הסיף והחל להתאמן בהחלקה על הקרח. לאחר הפסקה של שלוש שנים היא חזרה לסיף וכבר בשנת 1959 נכללה בנבחרת ברית המועצות. היא הייתה חברה בנבחרת ברית המועצות ששלטה בסיף במהלך שנות ה-60. בשנת 1966 סמוסנקו הייתה אלופת עולם במקצוע אישי.

טטיאנה סמוסנקו הייתה חברה בנבחרת ברית המועצות עד לשנת 1972 וזכתה ב-3 אולימפיאדות בתחרות קבוצתית. בטוקיו 1964 היא עם קבוצתה זכתה במדליית כסף. למרות הצלחותיה מאמני הנבחרת לא כללו אותה בסגל שהתחרה בתחרויות אולימפיות אישיות.

בנוסף לכך סמוסמנקו זכתה כמה פעמים בתחרויות אירופאיות ו-8 פעמים הייתה אלופת ברית המועצות.

בשנת 1972 סמוסמנקו עזבה את הספורט. עוד בשנת 1962 היא סיימה את לימודי הנדסה, אך לא עסקה במקצוע. היא החלה לאמן ילדים ואחר כך קודמה למנהלך בית ספר מיוחד לסיף במינסק. בשנת 1996 היא נפצעה במסגרת שוד בביתה הפרטי. מפציעה זו היא כבר לא השתקמה.

קישורים חיצוניים
----------------

ויקישיתוף מדיה וקבצים בנושא **טטיאנה סמוסנקו** בוויקישיתוף

* טטיאנה סמוסנקו, באתר הוועד האולימפי הבין-לאומי
* טטיאנה סמוסנקו, באתר olympedia.org
* טטיאנה סמוסנקו, באתר "Find a Grave" (באנגלית)
**פובליוס סרוויליוס קסקה** (? - 42 לפנה"ס), פוליטיקאי רומאי שפעל בשלהי תקופת הרפובליקה, מרוצחיו של יוליוס קיסר.

תולדות חייו
-----------

קסקה נולד למשפחה ממוצא פלבאי והיה צאצא של גאיוס סרוויליוס קסקה גאמינוס שכיהן כקונסול של שנת 203 לפנה"ס. קסקה היה בעל בריתו של יוליוס קיסר ונלחם לצידו בזמן מלחמת האזרחים כנגד פומפיוס.

לאחר ניצחונו של קיסר ומינוי לדיקטטור לכל ימי חייו בשנת 44 לפנה"ס נוצרה תסיסה במעמד הסנאטורי ולבסוף קשר נרקם כנגד קיסר בהנהגתם של מרקוס יוניוס ברוטוס וגאיוס קסיוס לונגינוס, על אף שקסקה היה חלק מהסיעה הקיסרית הוא הסכים להצטרף לקשר של ברוטוס וקסיוס.

ביום שההתנקשות בקיסר תוכננה לצאת לפועל, אידו של מרס, עצביו של קסקה כמעט ובגדו והוא היה קרוב לגלות את הקשר כנגד חייו של קיסר אולם לבסוף הוא התעשת. במהלך ישיבת הסנאט שבה הקושרים תקפו את קיסר, קסקה היה הראשון שנעץ את פגיונו ברודן.

לאחר רציחתו של קיסר קסקה נכנס לתפקידו כטריבון הפלבס ב-10 בדצמבר 44 לפנה"ס, דבר זה נעשה עם אישורו של אוקטביוס שבאותו הזמן רצה לגייס את תמיכתו של קיקרו בו. אולם יותר מאוחר אולץ קסקה להימלט מרומא כתוצאה מפחדו שיורשיו של קיסר ינקמו בו, והוא הצטרף אל ברוטוס וקסיוס בפרובינקיות המזרחיות, שם הם בנו צבא בניסיון להשתלט חזרה על רומא מידיהם של הטריאומווירט השני, עזיבתו את העיר בזמן כהונתו כטריבון הפלבס הייתה לא חוקית ועמיתו פובליוס טיטיוס הדיח אותו ממשרתו על פי בקשתו של אוקטביוס.

קסקה נלחם בקרב פיליפי שנערך בשנת 42 לפנה"ס ובו התעמתו הכוחות הרפובליקאים וכוחות הטריאומווירט השני, לאחר תבוסתם ומותם של ברוטוס וקסיוס, קסקה המיואש בחר להתאבד.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1021706663
* LCCN: no2010155664
* VIAF: 245926859
* WorldCat (עם VIAF): 245926859

 |
3M-54E
**3M-54** **Калибр** (קליבְּר - Kalibr) ו **3M-14 Бирюза** (בִּירְיוּזה - Biryuza) הם טילי שיוט על-קוליים רוסיים מודרניים שנכנסו לשימוש מבצעי בשנת 2012. הטילים נגד מטרות קרקעיות, ספינות וצוללות (נובוסיבירסק), המפותחים על ידי "NPO Novator" (נקראה בעבר OKB-8). סימול נאט"ו של הטיל הוא "SS-N-27A", והוא מכונה בנאט"ו "Sizzler". קיימות וריאציות שונות של הטיל, והוא ניתן לשיגור ממשגרים קרקעיים, מספינות ומצוללות. הוא נמצא בשימוש רוסיה, הודו, אלג'יריה, סין ווייטנאם (ולפי מקורות אחדים גם בשימוש איראן).

לטיל שלב שני של טיסה בו הוא מבצע האצה אל המטרה במהירות על-קולית ובכך מקטין את יכולת מערכות ההגנה לטפל בו מכיוון שזמן התגובה הנדרש להעסקה יורד משמעותית.

בגרסאות הייצוא שלו הכינוי "Klub" משמש עבור הטילים 3M-54E ו- 3M54E1.

הטילים נמצאים בשימוש בהתערבות הרוסית במלחמת האזרחים בסוריה.

היסטוריה
--------

פיתוח הטיל החל כבר בשנת 1983, והוא יועד לצי הסובייטי. הוא פותח במעבדה בעיר יקטרינבורג, בה עבדו בהתחלה בשנת 1975 על הטיל נגד ספינות העל-קולי P-900 או בשמו האחר 3M-51 Alfa. כמו כן, פותח באותו הזמן טיל השיוט 3K10 RK-55 או בשמו השני RK-55 RELIEF. הטיל 3M-54 פותח כשילוב של שניהם. בשנת 1993 הוצג הטיל בתערוכת נשקים, ובשנת 1994 הוא שומש לראשונה, בצוללת רוסית אך רק בשנת 1997 התחילה מכירתו לצבאות העולם. 

גרסאות
------

**קאליבר NK-** לשימוש במכולה ובמשגר רקטות

**קאליבר PL** לשימוש בצוללת

**קלוב N/U** גרסה נוספת לשימוש במכולה ומשגר רקטות

**קלוב- S** גרסה נוספת לשימוש בצוללת

**קלוב T/M-** גרסה לבריאנסק

**קלוב-K** גרסה למכולות

**קלוב A-** גרסה למטוסים

מדינות משתמשות
--------------

* אלג'יריהאלג'יריה אלג'יריה-חיל הים

* סין -חיל הים של צבא השחרור העממי

* הודוהודוהודו-חיל הים ההודי
* איראןאיראןאיראן-חיל הים האיראני
* וייטנאםוייטנאם-וייטנאם-חיל הים
* רוסיהרוסיה רוסיה-הצי הרוסי

קישורים חיצוניים
----------------

ויקישיתוף מדיה וקבצים בנושא **3M-54 Klub** בוויקישיתוף
הרב פרידמן
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
הרב **ישראל יצחק פרידמן** (ו' בטבת תרצ"ו, 1936 – ז' בניסן תש"ף, 2020) היה ראש ישיבת אהלי תורה בשכונת קראון הייטס, שבניו יורק.

ביוגרפיה
--------

נולד בביישינקוביץ שבברית המועצות (כיום בבלארוס), ליעקב ולגיטל פרידמן, מצאצאי רבי ישראל פרידמן מרוז'ין ונקרא על שמו. בשנת תש"ז לאחר מלחמה העולם השנייה יצא מרוסיה עם משפחתו לצרפת ולמד בישיבת תומכי תמימים בברינואה.

בשנת תש"י עלה עם משפחתו לארץ ישראל והתיישבו בכפר חב"ד והחל ללמוד בישיבת "אחי תמימים" בתל אביב, אצל המשפיע הרב חיים שאול ברוק. כעבור שנתיים עברה הישיבה ללוד, והוא עבר ללמוד שם אצל המשפיע הרב שלמה חיים קסלמן ואצל ראש הישיבה הרב ברוך שמעון שניאורסון.

בשנת תשי"ז נסע ללמוד בישיבת תומכי תמימים 770, בשנת תשי"ט נשלח על ידי הרבי מלובביץ' לשמש כראש ישיבת תומכי תמימים נוארק.

בסביבות תשכ"ב נישא לחנה לובא, בת ר' יעקב יוסף גורקוב משלוחי חב"ד בלונדון, והתיישב בשכונת קראון הייטס, בהמשך מונה לר"מ בישיבת אהלי תורה, כעבר כמה שנים התמנה לראש הישיבה גדולה, שם מסר שיעורים כללים בבקיאותו בנגלה ועוד. כן היה משפיע בשכונת קראון הייטס. במשך השנים העמיד תלמידים רבים, מהם רבנים המשמשים כשלוחי חב"ד ובעלי תפקידים בעולם הישיבות.

היה משתתף בקביעות בירחי כלה בשטחו של מחנה גן ישראל בניו יורק, בראשות הרב אברהם שם טוב והיה מראשי המדברים שם.

היה חבר בוועד המרכזי של רבני ליובאוויטש הכללי.

נפטר בז' בניסן תש"ף 2020 ממחלת הקורונה ונקבר בניו יורק בבית הקברות מונטיפיורי, בחלקת אגודת חסידי חב"ד.

קישורים חיצוניים
----------------

* שיעורים
* Rabbi Yisroel Friedman, 84, Talmudic Genius and Fiery Chassid, באתר חב"ד אורג(באנגלית)
* Friedman.htm Shloshim for Reb Yisroel Friedman, באתר חב"ד אורג(באנגלית)
* אהרן דב הלפרין, גאון וחסיד, (עמודים 36–42), שבועון כפר חב"ד, גיליון 1853, חג הפסח תש"פ
* שלום מגידמן, **כולא חד**, עיתון כפר חב"ד מס' 1858
* צבי סופר, ה'ניו יורק טיימס' הקדיש כתבה על ראש ישיבת אהלי תורה באתר col יוני 2020

הערות שוליים
------------

1. ↑  צפו: שישה ניגוני חסידים מפי הגה"ח ר' ישראל פרידמן, אתר col, ניסן תש"ף
2. ↑  אבל בחב"ד: הגאון החסיד רבי ישראל פרידמן ע"ה - נפטר, באתר חב"ד און ליין, 1 באפריל 2020
3. ↑  בתוך הכתבה יש מקור לכתבה עצמה
פטריסיה ממונה, 2019
**פטריסיה אמבנגאני בראבו ממונה** (בפורטוגזית: **Patrícia Mbengani Bravo Mamona**; נולדה ב-21 בנובמבר 1988) היא אתלטית פורטוגזית, סגנית האלופה האולימפית (טוקיו 2020), אלופת אירופה (אמסטרדם 2016) וסגנית אלופת אירופה (הלסינקי 2012) ואלופת אירופה באולם (טולון 2021) בקפיצה משולשת.

ביוגרפיה
--------

ממונה היא ממוצא אנגולי.

### 2012

באליפות אירופה שנערכה בהלסינקי, פינלנד זכתה ממונה במדליית כסף בקפיצה משולשת בתוצאה של 14.52 מטר, אחרי אולגה סלדוחה מאוקראינה (14.99 מטר) ולפני יאנה בורודינה מרוסיה (14.36 מטר).

### 2014

#### מקום רביעי באליפות העולם באולם

באליפות העולם באולם שנערכה בסופוט, פולין במרץ 2014 היא סיימה במקום רביעי בקפיצה משולשת בתוצאה של 14.26 מטר.

### 2016

#### אלופת אירופה

באליפות אירופה שנערכה באמסטרדם, הולנד זכתה ממונה במדליית זהב בקפיצה משולשת בשיא לאומי חדש של 14.58 מטר, לפני חנה קנייזבה-מיננקו מישראל (14.51 מטר) ופרסקבו פאפאכריסטו מיוון (14.47 מטר).

באולימפיאדת ריו דה ז'ניירו (2016) היא סיימה במקום שישי בקפיצה משולשת בשיא לאומי חדש של 14.65 מטר.

### 2017

באליפות אירופה באולם שנערכה בבלגרד במרץ 2017 היא זכתה במדליית כסף בקפיצה משולשת בתוצאה של 14.32 מטר, אחרי קריסטין גיריש מגרמניה (14.37 מטר) ולפני פרסקבו פאפאכריסטו (14.24 מטר).

באליפות העולם שנערכה בלונדון, הממלכה המאוחדת היא סיימה במקום תשיעי בקפיצה משולשת בתוצאה של 14.12 מטר.

### 2019

באליפות העולם שנערכה בדוחה, קטר ב-5 באוקטובר 2019 היא סיימה במקום שמיני בקפיצה משולשת בתוצאה של 14.40 מטר.

### 2021

#### אלופת אירופה באולם

באליפות אירופה באולם שנערכה בטורון, פינלנד היא זכתה במדליית זהב בקפיצה משולשת בתוצאה של 14.53 מטר, לפני אנה פלטיירו מספרד (14.52 מטר) ונלה אקהרדט מגרמניה (14.52 מטר).

#### סגנית אלופה אולימפית

באולימפיאדת טוקיו (2020) היא זכתה במדליית כסף בקפיצה משולשת בשיא לאומי חדש של 15.01 מטר, כשהיא אחרי יולימאר רוחאס מוונצואלה שקבעה שיא עולם חדש של 15.67 מטר ולפני אנה פלטיירו (14.87 מטר).

### 2022

באליפות העולם שנערכה ביוג'ין, אורגון, ארצות הברית ב-2022 היא סיימה במקום שמיני בקפיצה משולשת בתוצאה של 14.29 מטר. 

### 2023

באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקפיצה משולשת בתוצאה של 14.16 מטר, אחרי טוגבה דנישמאז מטורקיה (14.31 מטר) ודריה דרקש מאיטליה (14.20 מטר).

שיאים אישיים
------------

### אצטדיון

* קפיצה משולשת: 15.01 מטר (2021), שיא פורטוגל

### אולם

* קפיצה משולשת: 14.53 מטר, שיא פורטוגל

קישורים חיצוניים
----------------

ויקישיתוף מדיה וקבצים בנושא **פטריסיה ממונה** בוויקישיתוף
* פטריסיה ממונה, ברשת החברתית אינסטגרם
* פטריסיה ממונה, באתר הוועד האולימפי הבין-לאומי
* פטריסיה ממונה, באתר olympedia.org
* פטריסיה ממונה, באתר התאחדות האתלטיקה הבין-לאומית
* פטריסיה ממונה, באתר ליגת היהלום
* פטריסיה ממונה, באתר Track and Field (נשים)
* תחרות הקפיצה המשולשת באתר הרשמי של אולימפיאדת טוקיו (2020) (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14294964

 |
אין תמונה חופשיתאין תמונה חופשית
**ישראל** (**איז'ק**) **סְלוֹמניצקי** (Slomnicki;‏ 17 בדצמבר 1903, לודז' – 19 באוקטובר 1991, ישראל) היה ביוכימאי ישראלי, שעסק בפיתוח אמצעים וגידולים חקלאיים.

ביוגרפיה
--------

סלומניצקי נולד בלודז', ובילדותו היגרה משפחתו לבירה סנקט פטרבורג, שם למד בגימנסיה. ב-1922 עלה לארץ ישראל. ב-1924 הצטרף לקיבוץ בית אלפא, ועסק בטיפול בגינת הירק. לאחר שעזב את הקיבוץ, שימש כמדריך ראשי לירקות באזור הצפון מטעם תחנת הניסיונות החקלאית ברחובות (1936–1942).

ב-1942 החל סלומניצקי ללמוד באוניברסיטה העברית, וב-1947 קיבל תואר מוסמך בביוכימיה ובבקטריולוגיה. עוד קודם השלמת התואר מונה כמרצה בפקולטה לחקלאות, עקב ניסיונו הרב. הוא הרצה עד 1958, אז השלים את עבודת הדוקטור שלו בנושא: "שתי עונות גידול של תפוחי-אדמה בישראל".

במשך עשר שנים נוספות, כיהן סלונימצקי המנהל המחלקה לירקות במכון לגידולי שדה וגן במכון וולקני שבבית דגן, עד פרישתו לגמלאות ב-1968. בהמשך עבד בייעוץ פרטי עד 1971, ובהתנדבות בתחומים שונים גם בשנים מאוחרות יותר.
ב-1985 זכה סלונימצקי בתואר "עמית כבוד" של מִנהל המחקר החקלאי. נפטר ב-1991, בגיל 88.

היה נשוי לחנה (הַנקה) לזרסון (1903–1980).
סלומוניצקי נפטר באוקטובר 1991 ונקבר בבית הקברות של קיבוץ בית אלפא.

מחקרו
-----

מחקרו של סלונימצקי התמקד בפיזיולוגיה של תפוחי אדמה, בטיפוח זנים שיתאימו לאקלים הישראלי, ובייצור מקומי של זרעים. מומחיותו הבינלאומית הביאה לשיתוף פעולה עם מדינות שונות, ב-1954 ייבא מיפן את הטכניקה של שימוש בחיפוי שקוף, וקידם בארץ גידולי ירקות חורף תחת יריעות פלסטיק.

בעקבות פעולותיו, התפתחה מאוד שיטת הגידולים החסויים, ובהמשך גם חקלאות המנהרות העבירות והחממות, שנחשבים לחלק מן ההישגים החשובים של החקלאות הישראלית המודרנית.

בשנים 1965 ו-1966 סייר באיראן ובטורקיה כדי לאתר זני ירקות ייחודיים שישמשו לטיפוח זנים חדשים, אחת מתרומותיו המשמעותיות הייתה טיפוח זני תות שדה העמידים ומניבים בחורף, על מנת לייצא לאירופה.

כמו כן עסק בבעיות גידול של בצל, של שעועית ושל פול הגינה.

כתב ערכים שונים בנושאי בוטניקה וביוכימיה באנציקלופדיה העברית (בצל, חקלאות, תפוח אדמה).

קישורים חיצוניים
----------------

* ישראל סלומניצקי באתר מרכז וולקני
* אהרן פלורנקו, מ"אב" אינדיאני ו"אם" אירופית – "נולד" תפוח-אדמה ישראלי... מעריב, 4 באפריל 1968
* יצחק יעקבי, איך משנים טבע גידולו של תפוח-אדמה, דבר, 2 בדצמבר 1969

הערות שוליים
------------

1. ↑  חנה (הנקה) לזרסון באתר "אלבום יזרעאל: שמות ראשונים".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268198905171
* ISNI: 0000 0000 7037 712X
* VIAF: 97387124
* WorldCat (עם VIAF): 97387124

 |
**אדריאן דומיטרו פופה** (ברומנית: **Adrian Dumitru Popa**; נולד ב-24 ביולי 1988) הוא כדורגלן רומני, המשחק כקשרה בוולונטארי.

קריירת מועדונים
---------------

פופה החל את הקריירה בקבוצת פוליטכניקה טימישוארה בשנת 2005. בשנת 2008, הושאל לקבוצת בופטיה במדיה שותף ב-11 משחקים וכבש 2 שערי ליגה. בשנה שלאחר מכן, 2009, הושאל שוב, הפעם לקבוצת גלוריה בוזאו. לאחר ששותף ב-12 משחקים, שב לקבוצת פוליטכניקה. ביולי 2009, חתם פופה עם אוניברסיטטה קלוז'. בסיום עונתו הראשונה בקבוצה, עזר למועדונו החדש להעפיל לליגת העל הרומנית, אך עקב סכסוך עם הנהלת המועדון נאלץ לעזוב. הוא חתם ב-2010 בקבוצת קונקורדיה קיאז'נה. פופה זכה להעפיל עם קבוצה שנייה לליגת העל הרומנית, שנה שנייה ברציפות, ובסיום העונה שלאחר מכן חתם במועדון הפאר הרומני סטיאווה בוקרשט, באוגוסט 2012. במדי סטיאווה, היה שותף פופה לזכייה בשלוש אליפויות רצופות, כאשר בעונת 2014-2015, אף היה שותף לזכייה בטרבל המקומי. ב-27 בינואר 2017 חתם ברדינג האנגלית. ב-28 בינואר 2018 הושאל לא-תעאון הסעודית. ב-20 בדצמבר 2018 הושאל ללודוגורץ ראזגרד הבולגרית. ב-16 באוגוסט 2019 חזר לסטיאווה בוקרשט והושאל עד לסוף העונה. ב-16 באוקטובר 2020 חתם בוולונטר.

קריירת בינלאומית
----------------

פופה ערך את הופעת הבכורה שלו במדי נבחרת רומניה ב-16 באוקטובר 2012, במשחק ההפסד 4:1 מול הולנד במסגרת מוקדמות מונדיאל 2014. שער הבכורה של פופה במדי רומניה, היה ב-14 בפברואר 2015, במשחק ידידות מול מולדובה בו ניצחה רומניה 2:1. הוא נכלל על סגל הנבחרת לקראת טורניר הגמר של יורו 2016 בצרפת.

תארים
-----

* ליגת העל הרומנית: 2012-2013, 2013–2014, 2014–2015.
* הגביע הרומני: 2014-2015. סגנות: 2013–2014.
* הסופרקאפ הרומני: 2013. סגנות: 2014.
* גביע הליגה הרומנית: 2014–2015.

קישורים חיצוניים
----------------

ויקישיתוף מדיה וקבצים בנושא **אדריאן פופה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

| **נבחרת רומניה – יורו 2016** |
| --- |
| 1 פנטילימון • 
2 מצל • 
3 ראץ • 
4 מוצי • 
5 הובאן • 
6 קיריקש • 
7 קיפצ'יו • 
8 פינטילי • 
9 אליבק • 
10 סטאנצ'ו • 
11 טורג'ה • 
12 טאטארושאנו •
13 קסרו • 
14 אנדונה •
15 גמאן •
16 פיליפ •
17 סאנמארטן •
18 פרפליצה •
19 סטאנקו •
20 פופה •
21 גריגורה •
22 ספונארו •
23 לונג •
מאמן: יורדנסקו | רומניהרומניה |
**סעודת יום השבת** היא הסעודה השנייה שנערכת בשבת מתוך שלוש הסעודות אותן חייבים לאכול בשבת. הסעודה נערכת בבוקר יום השבת, לאחר תפילת שחרית ותפילת מוסף, מה שעשוי לדחות את תחילת הסעודה לשעות הבוקר המאוחרות.

חובתה וחשיבותה
--------------

בגמרא נקבע כי כבוד יום השבת עדיף על כבוד הלילה; מה שאומר, כפי שנפסק בשולחן ערוך, כי אדם שאין לו מספיק כסף כדי לקנות מצרכים גם לסעודת יום השבת וגם לסעודת ליל שבת, עדיף שיקנה את צורכי סעודת היום. אמנם במקרה שהכסף לא מספיק לו גם לקניית יין לקידוש של הלילה, עדיף שיקנה יין לקידוש הלילה מאשר שיקנה מזון לסעודת היום.

זמנה
----

את הסעודה עורכים בבוקר יום השבת, לאחר תפילות שחרית ומוסף. בקהילות בהן נמשכת התפילה עד חצות היום, דנו הפוסקים מה יעשו כדי שלא יעברו על איסור תענית בשבת.

סדר הסעודה ומנהגיה
------------------

### קידוש

 ערכים מורחבים – **קידוש, קידושא רבא (אירוע)**  

לפני הסעודה יש לקדש על היין.

יש שנוהגים לאכול לאחר הקידוש עוגות או קוגל. בחסידות קוז'ניץ מכונה קוגל זה בשם **שלום בית קוגל**. אחד הטעמים למנהג אכילת העוגות לפני הסעודה הוא כדי לצאת את שיטת רבי חידקא הסובר שיש לאכול ארבע סעודות בשבת, ואכילה זו נחשבת לסעודה נוספת. טעם נוסף למנהג הוא כדי לצבור ברכות נוספות על מנת להשלים את מניין מאה ברכות שחייבים לומר בכל יום.

### נטילת ידיים ובציעת הפת

לאחר הקידוש נוטלים ידיים ומברכים ברכת "המוציא" על לחם משנה - שתי כיכרות לחם שלמות, ובדרך כלל חלות. בשעה שמברך מניח את אחת החלות גבוהה מהשנייה, ועל זו העליונה בוצע.

### מאכלים

כמנה ראשונה נהוג להגיש בסעודה זו דגים. במספר חצרות חסידיות נהגו שלא לאכול דגים בסעודה זו, והיו שאכלו אותם לפני נטילת ידיים כדי לשמר את המנהג שלא לאכול אותם בתוך הסעודה.

למנה שנייה נהוג להגיש ביצה קשה מרוסקת עם בצל. יש המכנים מאכל זה בשם "ציבל" (מיידיש: בצל) ויש המכנים מאכל זה בשם "אייער מיט צוויבל" (מיידיש: ביצים עם בצל). לעיתים נלווים אליו כבד עוף (שלם או קצוץ) ורגל קרושה.

מנה שלישית מכילה חמין, שעמו מגישים קוגל ומאכלים נוספים.

### זמירות ופיוטים

פרק זה לוקה בחסר. אנא תרמו לוויקיפדיה והשלימו אותו. אין פירוט מספיק על כל סוגי הזמירות.
 ערך מורחב – **זמירות ופיוטים לשבת**  

נהוג לשיר בסעודה זו זמירות ופיוטים שמיוחדים לסעודת יום השבת.[דרושה הבהרה] בקהילות האשכנזיות מיוחדות לסעודה זו הזמירות "ברוך ה' יום יום", "ברוך אל עליון", "יום זה מכובד", "יום שבתון" ו"דרור יקרא". יש שבמהלך הסעודה שרים גם קטעים מנוסח תפילות השבת ויש ששרים את שיר הייחוד ליום השבת המתחיל במילים "אז ביום השביעי נחת".

בסוף הסעודה מברכים ברכת המזון כמו לאחר כל סעודה שאוכלים בה לחם.

קישורים חיצוניים
----------------

* מאמר על סעודות השבת
* זמירות לסעודת יום השבת

הערות שוליים
------------

1. ↑  תלמוד בבלי, מסכת פסחים, דף ק"ה, עמוד א'.
2. ↑  שולחן ערוך, אורח חיים, סימן רע"א, סעיף ג'.
3. ↑  שו"ע או"ח רפט:א.
4. ↑  ולדעת הרמ"א (או"ח רפט:א), נוטלים ידיים קודם הקידוש.

| סדר השבת |
| --- |
| ערב שבת | מנחה לערב שבת • תוספת שבת • הדלקת נרות |  |
| ליל שבת | קבלת שבת • תפילת ערבית של שבת • קידוש • סעודת ליל שבת |
| יום השבת | תפילת שחרית של שבת • תפילת מוסף של שבת • סעודת יום שבת • דרשת השבת • תפילת מנחה של שבת • סעודה שלישית |
| מוצאי שבת | תפילת ערבית למוצאי שבת • הבדלה • מלווה מלכה |
| פורטל שבת ומועדי ישראל |

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
**מדוזת סרפד שחורה** (שם מדעי: *Chrysaora achlyos*) היא מין של מדוזה גדולה מאוד החיה במזרח האוקיינוס השקט, ממפרץ מונטריי עד באחה קליפורניה ומקסיקו, וייתכן כי היא מגיעה צפונה עד לקולומביה הבריטית. היא קרובה לסוג מדוזת סרפד פסיפית ובעלת גוף דומה.

המדוזה בעלת פעמון שצבעו סגול כהה עד שחור בקוטר מטר אחד, תחתיו זרועות גדולות שיכולות להגיע לאורך 5–6 מטרים. במרכז הזרועות ישנם איברים צהובים משתלשלים באורך הזרועות, המשמשים לעיכול. המדוזה ארסית וקוטלת דגים וחסילונים הנוגעים בזרועות למוות אך גם מדוזות אחרות.

מדוזת סרפד שחורה היא ככל הנראה חסר החוליות הגדול ביותר שהוגדרה במאה ה-20. היא נדירה למדי ותצפיות הגיעו בעיקר מחופי באחה קליפורניה ומקסיקו. לעיתים נדירות, כאשר הזואופלנקטון שופע ביותר, נראות להקות שלה למרחק כמה מאות מטרים מהחוף. בדומה לרוב המדוזות היא נסחפת בזרמים, אם כי היא יכולה לפרוש את הפעמון כדי לנוע.

ארס המדוזה אינו נחשב קטלני לאדם אף שהצריבה כואבת מאוד ומזכירה עקיצת סרפד.

קישורים חיצוניים
----------------

ויקישיתוף מדיה וקבצים בנושא **מדוזת סרפד שחורה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |
**חאג' סעיד א-שאווה** (ערבית: **سعيد الشوا**; תעתיק מדויק: **סעיד אלשוא**; 1868 – אוקטובר 1930) היה פוליטיקאי ערבי-פלסטיני. שימש כראש העירייה הראשון של העיר עזה, בשנים 1906–1917. לאחר מכן היה חבר במועצה המוסלמית העליונה בראשות המופתי חאג' אמין אל-חוסייני.

ביוגרפיה
--------

סעיד א-שאווה נולד בשנת 1868 למשפחה מיוחסת באזור חבל עזה. לפני כניסתו לחיים הפוליטיים עבד בענף ייצוא תבואה והיה מגדולי הסוחרים הערבים בדרום ארץ ישראל. בשנת 1904 התמנה לחבר במועצה האזורית עזה, ובשנת 1906 התמנה לראש העיר הראשון של העיר. במהלך כהונתו הוא בנה בית חולים בעיר, וכן מספר מסגדים ובתי ספר. הוא פיתח קשרים הדוקים עם הממשל העות'מאני, ובייחוד עם הצבא העות'מאני. בגלל קשרים אלו, לאחר שהצבא הבריטי כבש את ארץ ישראל במהלך מלחמת העולם הראשונה, א-שאווה הודח מתפקידו. הוא סיים את כהונתו כראש עיריית עזה בשנת 1917.

א-שאווה ייצג את עזה בקונגרס הערבי-פלסטיני הראשון (1919), הרביעי (1921) והחמישי (1922). לאחר ייסוד המועצה המוסלמית העליונה בידי חג' אמין אל-חוסייני בשנת 1921, התמנה א-שאווה לאחד מארבעת חבריה הקבועים, כשהוא מייצג את אזור עזה, דרום פלסטין ואזור ירושלים. בתפקיד זה החזיק בשנים 1922–1929. א-שאווה היה קודם לכן ממתנגדיו של אל-חוסייני, אולם עם מינויו לחבר במועצה, הפך לתומכו. אל-חוסייני נתן לא-שאווה זכויות רבות וכוח פוליטי גדול כדי להבטיח את תמיכתו. בזכות תפקידיו א-שאווה התעשר מאוד בערוב ימיו, והחזיק אדמות רבות באזור עזה ובאזור באר שבע. חלק מהונו השקיע בשיקום עזה והאזור לאחר מלחמת העולם הראשונה, ובכלל זאת שיקום המסגד הגדול בעזה.

סעיד א-שאווה נפטר באוקטובר 1930. בנו, רשאד א-שאווה, שימש גם הוא כראש עיריית עזה בשנים 1971-1982.

קישורים חיצוניים
----------------

ויקישיתוף מדיה וקבצים בנושא **סעיד א-שאווה** בוויקישיתוף

הערות שוליים
------------

1. ↑  יהושע פורת, **התנועה הלאומית הערבית הפלסטינית 1929–1939**, עמ' 76, 85: "נפטר באוקטובר 1930".
2. 1 2  S - Personalities - Bio & Photos (הקישור אינו פעיל)
3. 1 2 3  חגי ארליך, **המזרח התיכון בין מלחמות העולם**, האוניברסיטה הפתוחה, ספר ב, יחידה 4, עמ' 366.
**מדונה דל מגניפיקט** (באיטלקית: **Madonna del Magnificat**) הוא טונדו טמפרה, מעשה ידי הצייר סנדרו בוטיצ'לי, שצויר בשנת 1481 ומתאר את המדונה והילד. היצירה מוצגת בגלריית אופיצי בפירנצה.

היסטוריה ורקע
-------------

תקריב
היעד המקורי של הציור אינו ידוע. ציורי טונדו יועדו בדרך כלל לעולם החילוני בתקופת הרנסאנס, ומעל לכל לבתי אצולה. לעיתים קרובות הם הוזמנו לרגל נישואין או לידות. עם זאת, לאור גודלו הניכר של הציור, ייתכן שהוא נתלה באחד מבתי הדין של רפובליקת פירנצה, שלעיתים קרובות עוטרו בדימויי קדושים.

הרקע של התמונה נפתח לנוף, המתואר על פי כללי הפרספקטיבה האטמוספירית (אנ'), בדומה לרקע ב"מדונה דל ליברה" (אנ'), שם החלון הפתוח מאפשר הצצה אל הנוף שבחוץ. נופים אלה מצביעים על ההשפעה על בוטיצ'לי של אמנים הולנדים בני זמנו כמו יאן ואן אייק, רוחיר ואן דר ויידן והוברט ואן דר גוז (אנ'). יחסי המסחר בין איטליה להולנד הלכו וגברו מאז המאה ה-15, וכתוצאה מכך נסעו הרבה סוחרים ובנקאים פלורנטינים צפונה, וחזרו עם ציורים המגלים תפיסות אמנותיות אחרות. הציירים האיטלקים העריצו במיוחד את העיצוב הריאליסטי של הדמויות ואת האפקט שיצרה הפרספקטיבה האטמוספירית של הנופים, וכל אחד מהם שילב את המוטיבים האלו בתמונותיו לפי דרכו.

בוטיצ'לי יצר את מדונה דל מגניפיקט בתחילת שנות ה-80 של המאה ה-15. באותה תקופה זו הייתה ככל הנראה תמונתו המפורסמת ביותר של הבתולה, כפי שמעידים חמישה העתקים בני זמנו שיש לציור.

הציור נרכש מאוסף פרטי בשנת 1785, ומוצג בגלריית אופיצי.

תיאור היצירה
------------

הציור הוא בצורת טונדו, שמשמעותו באיטלקית "עגול". מרים הבתולה יושבת על כס מלכות ומוכתרת על ידי שני מלאכים. הכתר שהיא לובשת היא יצירת צורפות עדינה אשר מורכבת מאינספור כוכבים. היא כותבת את המזמור הנוצרי מגניפיקט, המעניק לציור את שמו. ישו הילד יושב בחיקה של אמו. שניהם נוגעים ברימון, פרי בעל משמעויות סמליות רבות, שזרעיו האדומים מזכירים את הפסיון של ישו. הסצנה מתרחשת לפני חלון שנפתח אל נוף כפרי בהיר ושלו. הנושא הדתי הופך כמעט לבן זמנו של האמן בתיאור התסרוקות האופנתיות של מרים והמלאכים, שכמו בעבודות שונות אחרות של בוטיצ'לי, הם ללא כנפיים. השיער הבלונדיני של הבתולה, בגימור זהב בהיר, מכוסה על ידי רעלה שקופה, בעוד התסרוקות והלבוש של המלאכים מבוססים על אופנת המשפחות העשירות בפירנצה של סוף המאה ה-15. מקוריות העבודה, יחד עם האלגנטיות המתוחכמת של הלבוש והשיער, וחן ההבעה של מרים, הביאו לאורך השנים לגילויו מחדש של בוטיצ'לי, שדמויותיו מגלמות אידיאל יופי שזכה להערכה רבה במהלך המאה ה-20.

דיוקן זה של הבתולה מייצג את הטונדו היקר ביותר שיצר בוטיצ'לי אי פעם, בשום ציור אחר הוא לא השתמש בכל כך הרבה זהב. הוא השתמש בזהב לקישוט הגלימות, לתיאור הקרניים האלוהיות והכתר של מרים, ואפילו כדי להעצים את צבע השיער של מרים והמלאכים. זהב הוא הצבע היקר ביותר, ועל כן שימוש בו נעשה בדרך כלל במשורה בלבד. השימוש החופשי כאן היה אפוא משאלתו המפורשת של מזמין היצירה.

קישורים חיצוניים
----------------

ויקישיתוף מדיה וקבצים בנושא **מדונה דל מגניפיקט** בוויקישיתוף

הערות שוליים
------------

1. 1 2 3  
"Virgin and Child, and Angels (Madonna of the Magnificat)". גלריית אופיצי. (באנגלית)
2. 1 2 3 4  
"Madonna of the Magnificat (Madonna del Magnificat)". Web Gallery of Art. (באנגלית)
**סעידו בראהינו** (באנגלית: **Saido Berahino**; נולד ב-4 באוגוסט 1993) הוא כדורגלן בורונדי, המשחק בעמדת החלוץ בא.א.ל. לימסול.

קריירת מועדונים
---------------

### וסט ברומיץ' אלביון

בראהינו התחיל את הקריירה שלו במחלקת הנוער של וסט ברומיץ' אלביון, אליה הצטרף בגיל 12. בשנת 2011 הצטרף לקבוצה הבוגרת. ב-20 באוקטובר 2011 בראהינו הושאל לחודש לנורת'האמפטון טאון. יומיים לאחר מכן, בראהינו ערך את הופעת הבכורה שלו בהפסד 1–2 לברטפורד סיטי. ב-25 באוקטובר, בראהינו הבקיע את שער הבכורה שלו בהפסד 1–3 נגד הארפורד יונייטד. בהמשך, הוארכה תקופת השאלתו לינואר.

ב-9 בפברואר 2012 הושאל לברנטפורד. ב-14 בפברואר, ערך את הופעת הבכורה שלו בקבוצה בהפסד 1–2 לקולצ'סטר יונייטד. ב-3 באפריל 2012, חזר לברומיץ'.

ב-28 באוגוסט 2012, ערך את הופעת הבכורה שלו בקבוצה בניצחון 2–4 נגד יאוביל טאון במסגרת גביע הליגה האנגלי. ב-1 באוקטובר, הושאל לפיטרבורו יונייטד בה שיחק עד ינואר 2013. למחרת, בראהינו ערך את הופעת הבכורה שלו בקבוצה בניצחון 1–2 נגד ברנסלי. ב-27 באוקטובר, בראהינו כבש צמד בניצחון 0–3 נגד דרבי קאונטי.

ב-2 בדצמבר 2012, בראהינו חתם על חוזה לארבע שנים וחצי בווסט ברומיץ'. ב-3 בינואר 2015 כבש רביעייה בניצחון 0–7 נגד גייטסהד במסגרת הסיבוב שלישי של גביע ה-FA. בעונת 2014/2015 נבחר לכדורגלן העונה.

### סטוק סיטי

ב-20 בינואר 2017 חתם בסטוק סיטי לחמש עונות וחצי תמורת 12 מיליון פאונד. ב-1 בפברואר 2017 ערך את הופעת הבכורה שלו בקבוצה בתיקו 1-1 נגד אברטון. את עונת הבכורה שלו בקבוצה סיים ללא שערים, ב-13 משחקי ליגה.

ב-28 באוגוסט 2018, בראהינו כבש את השער הראשון שלו בקבוצה בניצחון 0–2 נגד האדרספילד טאון במסגרת גביע הליגה האנגלי, ובכך שבר בצורת של שנתיים וחצי ללא שער. בפברואר 2019 נעצר בחשד לנהיגה בשכרות. בעקבות מעצרו, הושעה הקבוצה עד לסיום העונה, ובהמשך שוחרר.

### בלגיה

ב-9 באוגוסט 2019, חתם בזולטה ורכם מליגת העל הבלגית. יום למחרת, ערך את הופעת הבכורה שלו בקבוצה בניצחון 0–2 נגד ראסינג גנק, בה גם כבש את שער הבכורה שלו.

ב-5 באוקטובר 2020, בראהינו הושאל לשרלרואה. ב-18 באוקטובר ערך את הופעתו הבכורה בניצחון 2-1 על גנק, בה גם כבש את שערו הראשון.

### שפילד ונסדיי

ב-31 באוגוסט 2021 חזר בראהינו לאנגליה וחתם בשפילד ונסדיי מהליגה השלישית באנגליה.

קריירה בינלאומית
----------------

בצעירותו, באריהנו שיחק בכל הנבחרות הצעירות של אנגליה ונכלל בסגל הנבחרת הצעירה לקראת אליפות אירופה בכדורגל עד גיל 21 - 2015, אך נפצע ושוחרר מהסגל. בנובמבר 2014 זומן לראשונה לסגל נבחרת הבוגרת לקראת המשחק נגד סלובניה, אך לא זכה לדקות משחק.

במרץ 2015 בראיהנו קיבל פניה ראשונה לייצג את בורונדי מולדתו, אך דחה אותה. באוגוסט 2018, קיבל אישור מפיפ"א לייצג את בורונדי, לאחר שלא זומן לסגל נבחרת אנגליה במשך שלוש שנים.

ב-8 בספטמבר 2018, בראהינו ערך את הופעת הבכורה שלו בנבחרת בתיקו 1-1 נגד גבון במסגרת מוקדמות גביע אפריקה לאומות 2019, בו גם כבש את שער הבכורה שלו בנבחרת. בראהינו נכלל בסגל הנבחרת לקראת גביע אפריקה לאומות 2019.

חיים אישיים
-----------

בראהינו נולד בבוג'ומבורה, בירת בורונדי. כשהיה בן 4, נהרג אביו במהלך מלחמת האזרחים בבורונדי. כשהיה בן 10 היגר לממלכה המאוחדת, והצטרף לאימו ואחיו שהגרו לפני כן.

קישורים חיצוניים
----------------

ויקישיתוף מדיה וקבצים בנושא **סעידו בראהינו** בוויקישיתוף
* סעידו בראהינו, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**מדוזה** (באנגלית: **Meduza**; לעיתים מסוגנן כ-**MEDUZA**) הוא הרכב מוזיקלי מוזיקה אלקטרונית איטלקית המורכב מלוקה דה גרגוריו, מטיאס ויטלה וסימון ג'יאני.

קריירה
------

ב-1 בפברואר 2019, הלהקה הוציאה, בשיתוף עם הלהקה הבריטית, גודבויז (אנ'), את הסינגל "Piece of Your Heart". השיר הגיע, בשיאו, למקום הראשון בבולגריה, למקום הראשון במקסיקו, למקום הראשון ברוסיה, למקום הראשון בסרביה ולמקום הראשון במצעד שירי הדאנס קלאב בארצות הברית.

ב-11 באוקטובר 2019, הלהקה הוציאה, בשיתוף פעולה עם הזמרת-יוצרת הבריטית, בקי היל, והלהקה הבריטית, גודבויז (אנ'), את הסינגל "Lose Control". השיר הגיע, בשיאו, למקום השני במצעד שירי הדאנס הבריטי ולמקום הראשון במצעד שירי הדאנס קלאב בארצות הברית.

ב-14 בפברואר 2020, הלהקה הוציאה, בשיתוף פעולה עם הזמרת-יוצרת הבריטית, SHELLS, את הסינגל "Born to Love".

ב-30 באוקטובר 2020, הלהקה הוציאה, בשיתוף פעולה עם הזמר-יוצר האירי, דרמוט קנדי, את הסינגל "Paradise". הסינגל הגיע, בשיאו, למקום הראשון בהונגריה, למקום הראשון במצעד הסינגלים האירי ולמקום השני במצעד הדאנס הבריטי.

ב-14 במאי 2021, הלהקה הוציאה, בשיתוף פעולה עם Elroii, את הסינגל "Headrush".

ב-29 באוקטובר 2021, הלהקה הוציאה, בשיתוף פעולה עם המוזיקאי האירי, הוזייר, את הסינגל "Tell It to My Heart". השיר הגיע, בשיאו, למקום העשירי במצעד שירי הדאנס/אלקטרוני בארצות הברית.

קישורים חיצוניים
----------------

* 

* אתר האינטרנט הרשמי של מדוזה (באנגלית)
* מדוזה, ברשת החברתית פייסבוק

* מדוזה, ברשת החברתית טוויטר

* מדוזה, ברשת החברתית אינסטגרם

* מדוזה, ברשת החברתית טיקטוק

* מדוזה, סרטונים בערוץ היוטיוב

* מדוזה, במסד הנתונים הקולנועיים IMDb (באנגלית)

* מדוזה, באתר Rotten Tomatoes (באנגלית)

* מדוזה, באתר אייטונס (באנגלית)

* מדוזה, באתר ספוטיפיי

* מדוזה, באתר סאונדקלאוד (באנגלית)

* מדוזה, באתר Last.fm (באנגלית)

* מדוזה, באתר AllMusic (באנגלית)

* מדוזה, באתר MusicBrainz (באנגלית)

* מדוזה, באתר דיזר

* מדוזה, באתר Discogs (באנגלית)

* מדוזה, באתר Genius

* מדוזה, באתר SecondHandSongs

* מדוזה, באתר בילבורד (באנגלית)

הערות שוליים
------------

1. ↑  "Billboard Dance Chart Upstarts: Meduza, Hilary Roberts & Matmos". *Billboard.com*. ארכיון מ-2019-04-30. נבדק ב-2019-06-29.
2. ↑  "Meduza". *Grammy.com*. The Recording Academy. 24 בינואר 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 9363 4394
* MusicBrainz: 016b6741-a443-492c-ae7f-fb0378d3270e

 |
**סעיד מוסא** (נולד ב-19 במרץ 1944), היה ראש ממשלתה השלישי של בליז מאוגוסט 1998 עד פברואר 2008.

חייו
----

מוסא נולד בסן איגנסיו, ילד רביעי מתוך שמונה, לאב פלסטיני שהגיע מאל-בירה בשנת 1930 ואם ממוצא מעורב סקוטי ומאיה.

אחרי שסיים את לימודיו בבליז, הוא למד משפטים באוניברסיטת מנצ'סטר בבריטניה, ממנה קיבל תואר במשפטים בהצטיינות בשנת 1966. שנה לאחר מכן שב לבליז, שימש כשופט וכיועץ לכתר בלשכת התביעה הציבורית. דאגתו לרווחתם של עובדי מדינה הובילה לבחירתו לנשיא איגוד השירות הציבורי. בשנת 1969 הוא עבר למגזר הפרטי. 

מוסא הצטרף למפלגת האיחוד העממי (PUP) מפלגת השלטון הנוצרית-דמוקרטית, וב-1974 התמודד מטעמה ללא הצלחה על מקום במועצה המחוקקת. בבחירות 1979 נבחר למועצה. שירת בממשלתו של ג'ורג' קאדל-פרייס במספר תפקידים בכירים ואף היה חבר בוועדה שחיברה את חוקת בליז לאחר שזכתה בעצמאותה ב-1980.

ב-1996 הפך למנהיג המפלגה ובשנת 1998 נבחר לראש ממשלה לאחר שמפלגתו ניצחה בפער של כ-20 אחוזים מן הקולות. מוסא החזיק בתיק החוץ עד שנת 2002. לאחר כניסתו לתפקיד העמיד בראש סדר העדיפויות בענייני חוץ ורפורמה פוליטית. בינואר 2000 ממשלתו אישרה את הקמת אוניברסיטת בליז. את מסע הבחירות כדי להיבחר מחדש הוא ניהל תחת הסיסמה "אין דרך חזרה", והבטיח ליצור 20,000 מקומות עבודה חדשים ולתת למקומיים גישה לאותם תמריצי השקעה כמו זרים. בהשבעתו לקדנציה שנייה, הצהיר כי התפתחות כלכלית וחברתית תמשיך להיות עיקרה של ממשלתו והבטיח לשפר את הגישה לחינוך ואיכותה.

בשנת 2003 נבחר לכהונה נוספת כראש ממשלה. הפעם ניצחה ה-PUP ברוב קטן יותר מן הקולות, אך עדיין שלטה ללא מצרים בבית הנבחרים עם 26 מתוך 31 צירים. (הבחירות בבליז הן אזוריות). בבחירות שנערכו ב-7 בפברואר 2008 הפסידה מפלגת האיחוד העממי ליריבתה השמאלית, מפלגת האיחוד הדמוקרטי, בפער של 17 אחוזים. למחרת החליף דין בארו את מוסא בראשות הממשלה, וכעבור מספר ימים התפטר מוסא מהנהגת המפלגה.

בעשר שנותיו כראש-ממשלה נרשמה צמיחה כלכלית גבוהה בבליז, אך הפופולריות של ממשלתו דעכה עקב טענות לשחיתות.

קישורים חיצוניים
----------------

ויקישיתוף מדיה וקבצים בנושא **סעיד מוסא** בוויקישיתוף
* סעיד מוסא, באתר אנציקלופדיה בריטניקה (באנגלית)

הערות שוליים
------------

1. ↑  Musa, Said (1944–), ENCYCLOPEDIA.COM

|  |  |
| --- | --- |
| בקרת זהויות עריכת הנתון בוויקינתונים | 
* GND: 130250414
* ISNI: 0000 0001 2037 9909
* LCCN: n2011036593
* NTA: 291078788
* SUDOC: 262177242
* VIAF: 171264784
* WorldCat: lccn-n2011036593

 |
**לחיצת יד** הוא כינוי לתהליך המתרחש במערכות תקשורת מחשבים, ובו מרכיבים שונים של מערכת תקשורת מבצעים תיאום לגבי שיטת התקשורת שתתקיים ביניהם.

שם המושג לקוח בהשאלה מלחיצת יד אנושית, שבדומה לה - מדובר בתהליך ההיכרות הראשונית בין מרכיבים שונים.

יתרונות ושימושים
----------------

מכשירים ורכיבים שונים פועלים בטכנולוגיות שונות, בהתאם להתפתחויות הטכנולוגיות של זמנם. למכשירים רבים ישנה תאימות לאחור לטכנולוגיות קודמות, על מנת שיוכלו לתקשר גם עם מוצרים דומים בעלי טכנולוגיה מוקדמת יותר. תהליך לחיצת היד מאפשר למכשירים המשתתפים בה, לגלות מה היכולות המשותפות לשניהם, ולבחור יחדיו, ובאופן אוטומטי, את שיטת התקשורת המתאימה. לדוגמה, לחיצת יד בין מודמים תאפשר למודמים לגלות מה מהירות החיבור שנתמכת על ידי כל-אחד מהם, ולבחור יחדיו במהירות התקשורת הגבוהה ביותר האפשרית. 

לרוב, לחיצת היד מתבצעת בתחילת תהליך התקשורת, כאשר כבר קיים ערוץ תקשורת בין המרכיבים השונים, אך העברת הנתונים עדיין לא התבצעה, מכיוון שלא ברור באיזו שיטת תקשורת היא תתבצע. לחיצת היד מאפשרת בחירה אוטומטית של שיטת התקשורת, וחוסכת חלק, אם לא את כל הזנת הגדרות התקשורת למרכיבים השונים. 

מאפיינים שנהוג לתאם באמצעות תהליך לחיצת יד הם:

* קצב נתונים
* קידוד
* סיבית זוגיות
* פסיקה
* פרוטוקולי תקשורת נוספים.

דוגמאות למכשירים שמבצעים לחיצת יד
---------------------------------

* מודמים ומכשירי פקס מקיימים תהליך של לחיצת יד בתחילת התקשורת ביניהם. לרוב, האותות המשמשים לתהליך מושמעים על ידי רמקול הקיים במוצרים אלו - וזאת הסיבה לצלילים הנשמעים בתחילת החיבור בין מודמים או פקסים.
* רכיבים אלקטרוניים שונים במעגלים חשמליים יכולים לבצע ביניהם לחיצת ידיים בתחילת פעולתם. בצורה זו ניתן לשלב במעגל אחד רכיבים מטכנולוגיות תואמות/דומות, מבלי להשקיע בתכנון של התיאום המדויק ביניהם, ומבלי להשקיע רכיבים אלקטרוניים נוספים על מנת לבצע תיאום זה.

ראו גם
------

* Autonegotiation
אין לבלבל עם אין לבלבל ערך זה, העוסק בשחיינית סינית, עם הערך "שנת שירות".

**שין שין** (בסינית: **辛鑫**; נולדה ב-6 בנובמבר 1996) היא שחיינית מים פתוחים סינית, אלופת העולם (קוואנגג'ו 2019) במשחה ל-10 ק"מ.

ביוגרפיה
--------

### 2012

באולימפיאדת לונדון (2012) סיימה שין במקום 24 במשחה ל-800 מטר חופשי בתוצאה של 8:40.88 דקות

### 2016

#### מקום רביעי באולימפיאדה

באולימפיאדת ריו דה ז'ניירו (2016) סיימה שין במקום רביעי במשחה ל-10 ק"מ בתוצאה של 1:57:14.4 שעות, 13 שניות ממדליית ארד.

### 2017

באליפות העולם שנערכה בבודפשט, הונגריה ביולי 2017 סיימה שין במקום 17 במשחה ל-10 ק"מ במים פתוחים בתוצאה של 2:01:59.8 שעות.

### 2019

#### אלופת עולם

באליפות העולם שנערכה בקוואנגג'ו, קוריאה הדרומית ביולי 2019 זכתה שין במדליית זהב במשחה ל-10 ק"מ במים פתוחים בתוצאה של 1:54:47.2 שעות, לפני היילי אנדרסון מארצות הברית (1:54:48.1 שעות) ורקלה ברוני מאיטליה (1:54:49.9 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* שין שין, באתר olympedia.org
* שין שין, באתר Swimrankings
* שין שין, באתר SwimSwam
**ליזה גיבונס** (באנגלית: **Leeza Gibbons**; נולדה ב-26 במרץ 1957) היא מנחת טלוויזיה אמריקאית.

ביוגרפיה
--------

גיבונס נולדה בדרום קרוליינה כאחת משלושה ילדים, היא בוגרת תואר מבית הספר לעיתונאות ותקשורת המונים של אוניברסיטת קרוליינה הדרומית, היא גם הייתה חברה באחוות הסטודנטים של האוניברסיטה.

היא החלה את דרכה הטלוויזיונית בתחנת טלוויזיה מקומית בדרום קרוליינה, לאחר מכן עברה לעבוד בתחנת טלוויזיה בטקסס.

ב-1983 החלה את עבודתה בערוץ "WCBS-TV" בניו יורק הנמצא בבעלות רשת "CBS", ב-1984 החלה לשמש ככתבת ומגישה במגזין הבידור "Entertainment Tonight".

ב-1987 הופיעה בסרט המדע הבדיוני "RoboCop", בנוסף היא ביצעה הופעות כעיתונאית ובמספר סרטים נוספים וסדרות טלוויזיה.

בין 1990–1993 הייתה מנחה משנית של תחרות מיס תבל, ב-1990 וב-1993 ביצעה תפקיד זה גם בתחרות מיס ארצות הברית.

בין 1993–2000 ליזה גיבונס הגישה ברשת NBC את תוכנית האירוח "ליזה" (בשנים 1993–1994 היא הגישה את התוכנית לצד ג'ון טש).

ב-2007 התמודדה בעונה הרביעית של התוכנית רוקדים עם כוכבים האמריקאית והודחה שלישית.

ב-2015 זכתה בגרסת ה-VIP של התוכנית המתמחה של דונלד טראמפ.

היא נשואה בפעם הרביעית, יש לה בת מבעלה השני ושני בנים מבעלה השלישי.

קישורים חיצוניים
----------------

ויקישיתוף מדיה וקבצים בנושא **ליזה גיבונס** בוויקישיתוף
* 

* אתר האינטרנט הרשמי של ליזה גיבונס
* ליזה גיבונס, סרטונים בערוץ היוטיוב

* ליזה גיבונס, במסד הנתונים הקולנועיים IMDb (באנגלית)

* ליזה גיבונס, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347155505171
* GND: 1156059410
* ISNI: 0000 0000 3098 5710
* LCCN: n92801810
* MusicBrainz: 43b79b34-7ce5-4711-bce9-25ec78a09cab
* VIAF: 36119102
* WorldCat: lccn-n92801810

 |
**תחנת הרכבת רעמסס** (בערבית: **محطة رمسيس**) היא תחנת הרכבת המרכזית של קהיר, מצרים. השם נגזר משמו של מלך מצרים העתיקה והפרעה, רעמסס השני.

היסטוריה
--------

תחנת הרכבת המקורית נבנתה כמסוף קישור מקו הרכבת שמחבר את אלכסנדריה וקהיר ב-1856. מבנה התחנה הנוכחי הוקם ב-1892 ושופץ לראשונה ב-1955.

בינואר 2001 חודשה התחנה בהתאם לסטנדרטים בינלאומיים, עשור לאחר מכן בעקבות מהפכת 25 בינואר שנערכה במדינה הוחלט לשדרג פעם נוספת את התחנה, היא נבנתה מאפס והפכה לתחנה חדשה וממוזגת, התחנה חוברה לרציפי הרכבת בעזרת דרגנועים, מבקרי השדרוג טוענים כי המודרניזציה שעברה התחנה הייתה מוקצנת מדי והרסה חלק ניכר מהעיצוב המקורי של המקום.

הודא שעראווי, פמיניסטית מצרית שכונתה במדינות ערב "**אם הפמיניזם**" הסירה כאן את הרעלה שלה כאקט מחאתי ובכך יזמה יחד עם מספר מחברותיה את "מהפכת כיסוי הפנים", בה הנשים הסירו וקרעו את כיסוי הפנים, ה"ניקאב", מעל פניהן ויחד יצאו לרחובות בפנים חשופות.

בפברואר 2019 אירעה בתחנה תאונת רכבת, התאונה קרתה לאחר שהרכבת דהרה במהירות אל עבר מחסום בתחנה ונשמטה מהמסילה. כתוצאה מכך ניצת מכל הדלק של הרכבת ונגרמה שרפה. 25 בני אדם נהרגו בתאונה ועוד 50 נפצעו.

מבנה
----

מחוץ לתחנה היה בעבר פסלו של רעמסס השני שהועבר לאזור גיזה ב־25 באוגוסט 2006, כהכנה הסופית במוזיאון הגדול המצרי, שם הוצב ב-2018.

הפסל המצרי "תחיית מצרים" הוצב בתחנה ב-20 במאי 1928 ונחנך בטקס רב רושם, שהיה גם הפגנת כוח של מפלגת הוופד. בטקס נכחו אלף איש, בהם כל חברי בית הנבחרים והסנאט; הרב הראשי של מצרים, חיים נחום אפנדי; הפטריאך הקופטי; ראשי העולמא של אוניברסיטת אל-אזהר; אינטלקטואלים ואנשי תקשורת ממצרים ומהעולם. "נסיך המשוררים", אחמד שאוקי, פרסם מקאמה לכבוד האירוע ובו תיאר את מוח'תאר כיוצרה של הזהות הלאומית המצרית בתקופה המודרנית. אולם מאוחר יותר, עם התחזקות הכוחות האסלמיים, תואר הפסל כיצירה פגנית המבקשת להתרפס מול האסתטיקה האירופאית ונטע זר שיש להסירו. באביב 1955 הורה נשיא מצרים, גמאל עבד אל נאצר להסיר את הפסל ממקומו המרכזי ולהעתיקו לשולי העיר, לשכונת גיזה, תוך הנמכת כן הבסיס שלו משבעה מטרים לשניים בלבד.

שירותי רכבת
-----------

תחנת רעמסס משרתת את הרוב המכריע של שירותי הנוסעים הבין עירוניים של רשת הרכבות הלאומית של מצרים.

גלריה
-----

הכניסה לתחנת הרכבת
רציפי הרכבת
דלת הכניסה הראשית לתחנה

ראו גם
------

* רכבות במצרים

קישורים חיצוניים
----------------

ויקישיתוף מדיה וקבצים בנושא **תחנת הרכבת רעמסס** בוויקישיתוף

הערות שוליים
------------

1. ↑  "Saving Cairo Station" (*Egypt Independent*)
2. ↑  AP ו-ynet, האסון במצרים: בגלל קטטה בין נהגי רכבת, באתר ynet, 28 בפברואר 2019
3. ↑  אוריאל בארי, ‏קשה לצפייה: תיעוד מאסון תאונת הרכבת בקהיר, באתר "סרוגים", 27 בפברואר 2019
**יחסי גרין** הם יחסי שקילות בסיסיים המוגדרים בחבורה למחצה, ומארגנים את המבנה שלה סביב תת-החבורות המקסימליות. את היחסים הגדיר סנדי גרין (אנ')
(1926-2014).

הגדרה
-----

תהי T חבורה למחצה, ויהי S המונואיד המתקבל מצירוף איבר יחידה ל-T. יחסי גרין הם ארבעה יחסי שקילות המוגדרים על T: 

* {\displaystyle aFb} אם a,b יוצרים את אותו אידיאל דו-צדדי, כלומר {\displaystyle SaS=SbS}.
* {\displaystyle aLb} אם a,b יוצרים את אותו אידיאל שמאלי, כלומר {\displaystyle Sa=Sb}.
* {\displaystyle aRb} אם a,b יוצרים את אותו אידיאל ימני, כלומר {\displaystyle aS=bS}.
* {\displaystyle aHb} אם {\displaystyle aLb} וגם {\displaystyle aRb}.

תכונות עיקריות
--------------

נאמר "מחלקת-F" במקום "מחלקת שקילות לפי F", וכדומה. היחס H הוא העדין ביותר: כל מחלקת-F היא איחוד של מחלקות-L ואיחוד של מחלקות-R, וכל אחת מאלו היא איחוד של מחלקות-H. אם S סופית, אז {\displaystyle F=L\circ R=R\circ L}. תכונות אלו מציעות פירוק של כל מחלקת-F ל"תבנית ביצים", כך ששני איברים נמצאים באותה שורה אם הם שקולים-R, באותה עמודה אם הם שקולים-L, ובאותה תיבה אם הם שקולים-H. בין מחלקות-F מוגדר יחס סדר ({\displaystyle [a]<[b]} אם {\displaystyle SaS} מוכל ב-{\displaystyle SbS}). 

איבר a הוא **רגולרי** אם קיים b כך ש-{\displaystyle aba=a} ו-{\displaystyle bab=b}; במקרה זה b הוא **הפכי** של a. אם מחלקת-F מכילה איבר רגולרי, אז כל האיברים במחלקה הם רגולריים, וכל ההפכיים שלהם שייכים לאותה מחלקה.

תת-החבורות המקסימליות של S הן מחלקות-H הכוללות אידמפוטנט. אם המחלקות של שתי תת-חבורות מקסימליות שקולות-F, אז הן איזומורפיות; מחלקת-F המכילה תת-חבורה מקסימלית היא **רגולרית**. יש התאמה חד-חד-ערכית ועל בין ההצגות האי-פריקות של T, לבין הזוגות {\displaystyle (J,f)} כאשר {\displaystyle J} מחלקת-F רגולרית ו-f הצגה אי-פריקה של חבורה המוכלת בה.